Az első konzultáció alatt lehetőség van különböző ruhák, fazonok felpróbálására, annak érdekében, hogy személyesen meggyőződj róla, hogy a kiválasztott típus megfelel-e elképzeléseidnek. A következő lépés, hogy eldöntsd, ezt a fazont melyik anyagból szeretnéd elkészíttetni, ugyanis lehetőség van egy interaktív anyagválasztó fal segítségével különleges anyagaink megismerésére, aminek köszönhetően többféle árkategóriát tudunk megcélozni az álomruhádhoz. Az árajánlatot pedig a konzultációt követően a kiválasztott fazonokra, anyagokra 3-4 napon belül küldjük meg e-mail formájában.